D'Mary, e gueti fründin vo mir, uss de Staate, wo au es Joor in  Phnom Penh isch, hett Problem mit ihrem Visum becho und hett kurzfrischtig über d'Gränze miesse. Drumm hett si mi gfroggt, öb ych mit ihre uff Koh Kong chumm. Koh Kong isch im Südweste vom Land an dr Küste und an dr Gränze zu Thailand. Do ich e Szenewäggsel sowiso e bitzli nötig gha ha, hani zuegseit und ha als Scherz nochegfroggt, öb mer nid ächt mit em Töffli wänd go. Si hett das e super Idee gfunde, was ich zwar nid erwartet ha, aber so händ mer also afo plane.